**CSANÁDPALOTA VÁROSI ÖNKORMÁNYZAT**

**KÉPVISELŐ-TESTÜLETÉNEK**

**11/2019. (V.09.)**

**önkormányzati rendelete**

**A helyi civil szervezetek támogatásáról**

**Záradék:**

A rendelet megalkotás napja: 2019. május 8.

A rendelet kihirdetésének napja: 2019. május 9.

A rendelet hatályba lépésének időpontja: 2019. május 10.

 Dudaszegné dr. Lajos Tímea

 jegyző

Csanádpalota Városi Önkormányzat Képviselő-testülete Magyarország Alaptörvényének 32. Cikk (2) bekezdésben meghatározott eredeti jogalkotói hatáskörében, valamint az Alaptörvény 32. Cikk (1) bekezdés a) pontjában meghatározott feladatkörében eljárva az alábbi rendeletet alkotja:

**Általános rendelkezések**

**1. §**

(1) A rendelet célja a helyi civil társadalom erősítése, a helyi civil szervezetek társadalmi szerepvállalásának elősegítése, az önkormányzattal való jó együttműködés előmozdítása érdekében az államháztartásról szóló 2011. évi CXCV. törvény, valamint a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Knyt.) előírásainak megfelelően a helyi civil szervezetek támogatásának szabályozása.

(2) Az önkormányzat elismeri és támogatja a helyi civil szervezetek közéletre gyakorolt hatását.

(3) Az önkormányzat mindenkori anyagi lehetőségeitől függően az általa támogatott célok megvalósulása érdekében a helyi civil szervezetek számára jelen rendelet keretei között, azonos feltételek mellett költségvetéséből pénzügyi támogatást nyújt.

(4) A támogatás céljára felhasználható előirányzat összegét a képviselő-testület évente a költségvetési rendeletében állapítja meg.

**Értelmező rendelkezések**

**2. §**

E rendelet alkalmazásában:

1. Pályázatban elszámolható költségek:
2. a civil szervezet működésével kapcsolatos költségek:

aa)anyagköltségek:

ab) üzemanyagköltségek,

ac)civil szervezet tevékenységéhez kapcsolódó eszközök, felszerelések, ruházat

ad) nyomtatvány, irodaszer,

ae)egyéb anyagköltség (kiállításhoz szükséges anyagok, dekoráció, rendezvényhez, programokhoz szükséges nyersanyagok, eszközök)

b) javítás, karbantartás költségei,

c) posta, telefon és kommunikációs költségek, banki számlavezetési, könyvelési költség

d) kiadványok, plakátok, szórólapok előállításának költségei,

 e) a civil szervezetek nem működési célú költségei:

ea) étkezési-, utazási- és szállásköltség,

eb) belépőjegyek,

ec) kis értékű eszközök vásárlása,

ed) könyvek, kiadványok vásárlása

ee) nevezési díjak, versenyekhez kapcsolódó egyéb kiadások

1. Civil szervezet:
2. a civil társaság,
3. a Magyarországon nyilvántartásba vett egyesület - a párt, a szakszervezet és a kölcsönös biztosító egyesület kivételével -,
4. a közalapítvány és a pártalapítvány kivételével - az alapítvány.

(3) A szervezet létesítő okirata:

a) alapító okirat

b) alapszabály

c) bírósági bejegyző végzés

d) közhasznúsági nyilvántartásba vételi bírósági végzés

**A rendelet hatálya**

**3. §**

 (1) A rendelet hatálya alá tartoznak az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban: Ectv.) hatálya alá tartozó azon civil szervezetek, melyeknek:

1. bejegyzett székhelye Csanádpalota város közigazgatási területén van, illetve más településen bejegyzett azon civil szervezetek, amelyeknek Csanádpalota város közigazgatási területén önálló szervezeti egysége működik.
2. tevékenységüket kizárólag, vagy elsősorban Csanádpalota város polgárainak érdekében végzik,
3. a civil szervezetet a bíróság a tárgyévet megelőzően legalább egy évvel nyilvántartásba vette és a létesítő okiratának megfelelő tevékenységet ténylegesen végzi,
4. a szervezet közvetlen politikai tevékenységet nem folytat, szervezete és működése pártoktól független,
5. köztartozása az állam, valamint az Önkormányzat felé nincs és erről a pályázat benyújtásakor nyilatkozik.

**A helyi civil szervezetek támogatása**

**4. §**

(1) Az önkormányzat éves költségvetéséből a helyi civil szervezetek támogatására jelen rendeletben meghatározott alapelvek szerint nyújt támogatást.

(2) Az önkormányzat a helyi civil tevékenység pénzügyi támogatására éves költségvetésében keretösszeget különít el.

(3) A helyi civil szervezetek számára a támogatás vissza nem térítendő támogatásként nyújtható, meghatározott célra és elszámolási kötelezettséggel. A támogatást pályázati úton lehet igényelni.

(4) A pénzügyi támogatás általános feltételei:

1. a tárgyévre vonatkozóan pénzügyi tervet kell benyújtani,
2. a pályázónak nincs lejárt köztartozása,
3. a pályázó a korábban kapott támogatásokkal megfelelően elszámolt,
4. a pályázóval szemben tartozás rendezésére, valamint törlése iránti eljárás nincs folyamatban,
5. a pályázó az általa szervezett rendezvényeken az Önkormányzatot támogatóként tünteti fel.

(5) A pályázati támogatások odaítélésére a 7. §-ban meghatározott pályázati eljárásrend az irányadó.

**Támogatott célok**

**5. §**

(1) Az Önkormányzat által támogatott célok:

1. a szervezet működésének, alapfeladatai és közhasznú feladatai ellátásának elősegítése,
2. nevelés és oktatás, képességfejlesztés, ismeretterjesztés, honismeret,
3. kulturális tevékenység,
4. kulturális örökség megóvása,
5. természetvédelem, állatvédelem, környezetvédelem,
6. gyermek- és ifjúságvédelem - érdekképviselet, gyermekprogramok,
7. a határon túli magyarsággal kapcsolatos tevékenység,
8. sport,
9. katasztrófavédelem, tűzvédelem, polgári védelem

(2) Nem adható támogatás:

1. üzleti és gazdasági haszonszerző tevékenység elősegítéséhez,
2. olyan szervezetnek, amely közvetlen politikai tevékenységet folytat, illetve pártot közvetlen támogatásban részesít,
3. olyan szervezetnek, amely az éves számviteli beszámolóját és – érintettség esetén - közhasznúsági mellékletét nem helyezte letétbe, vagy nem tette közzé a 2011. évi CLXXV. törvény szerint,
4. olyan szervezetnek, amely az előző évi önkormányzati támogatás felhasználására vonatkozó beszámolási kötelezettségét határidőre nem teljesítette.

**A pályázati kiírás**

**6. §**

1. A pályázatot a Képviselő-testület írja ki 2019. évben május 15-ig, ezt követően minden év március 31-ig az éves költségvetéséről szóló rendelet elfogadását követően, az abban elkülönített keretösszeg erejéig. Amennyiben a képviselő-testület tárgyévben, a pályázatok elbírálását, illetve a rendelkezésre álló keretösszeg felhasználását követően költségvetési rendeletének módosításával további összeget tud biztosítani a civil szervezetek támogatására, úgy ismételt pályázati felhívást tehet közzé. Az ismételt pályázati felhívásra nem pályázhat az a civil szervezet, amely a tárgyévben már támogatásban részesült.
2. Pályázni e rendelet 1 melléklete szerinti adatlapon lehet. Hiánypótlásra egy alkalommal van lehetőség.
3. Pályázat kiírásának minősül a pályázati felhívásnak az önkormányzat hivatalos honlapján való elhelyezésének napja.

 (4) A pályázati kiírásban meg kell határozni:

1. a lehetséges pályázók körét,
2. a pénzügyi támogatás jelen rendelet 4. § (4) bekezdésben meghatározott általános feltételeit,
3. a benyújtandó pályázatok kötelező elemeit,
4. a pályázathoz csatolásra kerülő mellékletek és igazolások megnevezését,
5. pályázat benyújtásának a határidejét,
6. a benyújtható pályázatok számát.

**A pályázati eljárás**

**7. §**

(1) A pályázatot zárt borítékban, egy példányban, a képviselő-testülethez címezve kell benyújtani a kiírás napját követő naptól számított 20. napig személyesen, vagy postai úton. Benyújtási határidőn a postára adás idejét kell érteni.

(2) Amennyiben a megadott határnap munkaszüneti napra esik, úgy a határnapot követő első munkanap 16 óra 00 percig lehet benyújtani, illetőleg postára adni a pályázatokat.

(3) A beérkezett pályázatokról Csanádpalota Város Önkormányzatának Képviselő-testülete dönt a benyújtási határidőt követő munkaterv szerinti képviselő-testületi ülésen.

(4) A pályázathoz csatolandó mellékletek:

1. a szervezet létesítő okiratának másolata,
2. a szervezet bírósági bejegyzésének másolata,
3. az utolsó évi számviteli beszámoló, – érintettség esetén – a közhasznúsági melléklet letétbe helyezéséről szóló, a civil szervezet képviselője részéről tett nyilatkozat,
4. köztartozás mentességről szóló, a civil szervezet képviselője részéről tett nyilatkozat,
5. szakmai program és pénzügyi terv az igényelt pályázati összegből megvalósítandó programra/programokra vonatkozóan,
6. szervezet működésének, rendezvényeinek, taglétszámának bemutatása,
7. pályázatban leírt program megvalósításához rendelkezésre álló önerőről nyilatkozat,
8. Nyilatkozat a Knyt. szerinti összeférhetetlenség, illetve érintettség fennállásáról, vagy hiányáról,
9. közzétételi kérelem a Knyt. 8. § (1) bekezdés szerinti érintettségéről.

(5) A pályázatnak tartalmaznia kell:

1. az igényelt támogatás összegét,
2. a támogatandó program részletes leírását.

(6) A pályázat elbírálásának szempontjai:

1. az évente megrendezésre kerülő programoknak, rendezvényeknek a száma,
2. a programokon, rendezvényeken résztvevők száma,
3. a pályázó mekkora önerővel rendelkezik a rendezvény megtartásához,

**Támogatási szerződés megkötése, a pénzügyi támogatás felhasználása**

**8. §**

(1) A nyertes pályázókkal az Önkormányzat támogatási szerződést köt. A támogatás kifizetésére a szerződés aláírását követően kerül sor a támogatási szerződésben rögzített ütemezés szerint.

(2) A támogatási szerződésnek tartalmaznia kell:

1. a szerződő felek megnevezése, címe, képviseletükben eljáró személyek megnevezése,
2. a támogatást nyújtó döntést,
3. a támogatás összegét,
4. a támogatás célját,
5. a támogatás feltételeit,
6. a pénzügyi teljesítést,
7. a teljesítés ütemezését,
8. a támogatás céljától eltérő felhasználás esetén a visszafizetési kötelezettséget, a visszafizetés időpontját és feltételeit,
9. szakmai és pénzügyi elszámolás módját, idejét és helyét,
10. a szerződésben vállalt kötelezettségek nem teljesítésének következményeit,
11. a támogatás felhasználásának határidejét.

(3) Amennyiben a támogatás odaítélését és a szerződéskötést követően megállapítást nyer, hogy a támogatott nem jogosult a támogatás igénybevételére, úgy köteles a támogatás teljes összegét – a támogatási összeg átutalása napjától számítva – a mindenkori jegybanki alapkamat mértékével növelt összegben az Önkormányzat számlájára visszafizetni a tudomásszerzéstől számított 15 napon belül.

(4) A támogatási összeg elszámolási kötelezettség mellett kizárólag az igényelt és támogatási szerződésben rögzített célra használható fel a tárgyév végéig.

**A pályázati támogatással történő elszámolás**

**9. §**

(1) A támogatott a támogatás összegével köteles a képviselő-testületnek a pályázatban meghatározott program megvalósítását követő hó végéig, de legkésőbb a tárgyévet követő január 31. napjáig elszámolni. A pénzügyi elszámoláshoz szakmai és pénzügyi beszámolót kell készíteni.

(2) A pénzügyi beszámoló a pénzügyi elszámolás részletezése, magyarázata, a működés, a program, a rendezvény teljes költségvonzatának ismertetése, a támogatás felhasználása, melyhez csatolni kell a kapcsolódó számlák hitelesített másolatát.

(3) Amennyiben a támogatott nem tesz eleget határidőre a pénzügyi elszámolási, valamint szakmai és pénzügyi beszámoló benyújtási kötelezettségének, úgy köteles a támogatás teljes összegét a mindenkor érvényes, - a támogatás átvételét követő naptól számított - jegybanki alapkamat mértékével növelt összegben a tárgyévet követő év február 15. napjáig visszafizetni.

(4) Amennyiben a támogatott pénzügyi elszámolásából az állapítható meg, hogy a támogatást nem rendeltetésszerűen használták fel, úgy a támogatott köteles a támogatás nem rendeltetésszerűen felhasznált részét a mindenkor érvényes, - a támogatás felhasználására nyitva álló határidőt követő naptól számított - jegybanki alapkamat mértékével növelt összegben 15 napon belül visszafizetni.

(5) A 9. § (3) bekezdés rendelkezései szerint kell eljárni, amennyiben a támogatás odaítélését követően nyer megállapítást, hogy a támogatott nem jogosult a támogatásra.

(6) Amennyiben a támogatott a számára odaítélt támogatást egészben vagy részben nem kívánja felhasználni, úgy ezt a szándékát köteles a támogatónak haladéktalanul bejelenteni és a támogatási szerződés módosítását kezdeményezni. Ebben az esetben a támogatott a támogatás fel nem használt összegét a támogatási szerződés módosítását követő 15 napon belül köteles kamatmentesen visszafizetni.

(7) Szakmai beszámoló tartalmazza a támogatási szerződésben vállalt kötelezettség teljesítéséről szóló értékelést, az elért eredményeket, tapasztalatokat az alábbiak szerint:

1. a szervezet megnevezése, címe,
2. a szervezet fő tevékenységének megnevezése,
3. a támogatott tevékenység, program végrehajtásának eredménye, eddigi tapasztalatai, teljesíthetőségének lehetőségei,
4. a támogatott programon, tevékenységen résztvevők száma,
5. a támogatott tevékenység, program jellege,
6. a támogatott program, tevékenység egyszeri alkalom volt, vagy évente megismétlődő,
7. egyéb tapasztalatok, vélemények, fontos információk.

**Záró rendelkezések**

**10. §**

Ez a rendelet 2019. május 10. napján lép hatályba.

Nyergesné Kovács Erzsébet                                    Dudaszegné dr. Lajos Tímea

polgármester jegyző

***Záradék:***

Kihirdetve: 2019. május 9.

 Dudaszegné dr. Lajos Tímea

 jegyző

***1. melléklet***

***a 11/2019.(V.09.) önkormányzati rendelethez***

**PÁLYÁZATI ADATLAP**

**Csanádpalota Városi Önkormányzat pályázati alapjából történő pénzbeli támogatás igényléséhez**

**2019. ÉVRE VONATKOZÓAN**

**1. A pályázó adatai:**

A pályázó neve:

A pályázó címe:

A pályázó adószáma:

A pályázat megvalósításáért felelős személyek adatai:

Név:

Cím:

Telefonszám:

E-mail cím:

**2. A pályázati témakör: (aláhúzással jelölni)**

1. a szervezet működésének, alapfeladatai és közhasznú feladatai ellátásának elősegítése,
2. nevelés és oktatás, képességfejlesztés, ismeretterjesztés, honismeret
3. kulturális tevékenység,
4. kulturális örökség megóvása,
5. természetvédelem, állatvédelem, környezetvédelem,
6. gyermek- és ifjúságvédelem - érdekképviselet, gyermekprogramok
7. a határon túli magyarsággal kapcsolatos tevékenység,
8. sport,
9. katasztrófavédelem, tűzvédelem, polgári védelem

**3. A pályázatban megvalósítandó cél, programok**

**4. A pályázat megvalósításához szükséges pénzügyi fedezet:**

**Saját forrás:**

**Egyéb forrás:**

**Pályázott összeg:**

**5. Számlatulajdonos adatai:**

Név:

Helység, utca, házszám:

Telefon/fax:

A számlavezető pénzforgalmi jelzőszáma:

**6. A pályázathoz csatolandó:**

1. a szervezet létesítő okiratának másolata,
2. a szervezet bírósági bejegyzésének másolata
3. a számviteli beszámoló – érintettség esetén – a közhasznúsági melléklet letétbe helyezéséről szóló, a civil szervezet képviselője részéről tett nyilatkozat
4. köztartozás mentességről szóló, a civil szervezet képviselője részéről tett nyilatkozat
5. szakmai program és pénzügyi terv az igényelt pályázati összegből megvalósítandó programra/programokra vonatkozóan,
6. szervezet működésének, rendezvényeinek, taglétszámának bemutatása,
7. pályázatban leírt program megvalósításához rendelkezésre álló önerőről nyilatkozat
8. a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról
9. közzétételi kérelem a közpénzekből nyújtott támogatások átláthatóságáról szóló 2007. évi CLXXXI. törvény 8. § (1) bekezdés szerinti érintettségéről

A pályázó kijelenti, hogy az adatlapon leírtak megfelelnek a valóságnak.

A pályázat kelte:

 P.H. A pályázó aláírása

***2. melléklet***

***a 11/2019.(V.09.) önkormányzati rendelethez***

**1. NYILATKOZAT**

**a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról**

A Pályázó neve:

Természetes személy lakcíme:

Születési helye, ideje:

Gazdasági társaság esetén székhelye:

Cégjegyzékszáma:

Adószáma:

Képviselőjének neve:

Egyéb szervezet esetén székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

 **\_\_\_\_**

Kijelentem, hogy személyemmel, illetve a pályázóként megjelölt szervezettel szemben a közpénzekből nyújtott támogatások átláthatóságáról szóló **2007. évi CLXXXI. törvény (Knyt.)**

* **6. § (1) bekezdése szerinti összeférhetetlenség**

**1. nem áll fenn vagy**

**2. fennáll az \_\_\_\_ pont alapján**

* **8. § (1) bekezdése szerinti érintettség**

**1. nem áll fenn vagy**

**2. fennáll az \_\_\_\_ pont alapján**

**Az összeférhetetlenség vagy az érintettség alapjául szolgáló körülmény leírása:**

**Kijelentem, hogy az összeférhetetlenség megszüntetésére az alábbiak szerint intézkedtem:**

**Kijelentem, hogy az érintettség közzétételét külön űrlap csatolásával kezdeményeztem.**

Kelt:

 Aláírás/Cégszerű aláírás

***3. melléklet***

***a 11/2019.(V.09.) önkormányzati rendelethez***

**2. KÖZZÉTÉTELI KÉRELEM**

**a közpénzekből nyújtott támogatások átláthatóságáról szóló 2007. évi CLXXXI. törvény 8. § (1) bekezdés szerinti érintettségéről**

A Pályázó neve:

Természetes személy lakcíme:

Születési helye, ideje:

Gazdasági társaság esetén székhelye:

Cégjegyzékszáma:

Adószáma:

Képviselőjének neve:

Egyéb szervezet esetén székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

 **\_\_\_\_**

Kijelenten, hogy a közpénzekből nyújtott támogatások átláthatóságáról szóló 2007. évi CLXXXI. törvény 8. § (1) bekezdés szerinti érintettség személyemmel, illetve a pályázóként megjelölt szervezettel szemben fennáll, mert

1. **A pályázati eljárásban döntés-előkészítőként közreműködő vagy döntéshozó szervnél munkavégzésre irányuló jogviszonyban állok, de a törvény értelmében nem minősülök döntés-előkészítőnek vagy döntéshozónak**. (*Kizárólag természetes személy pályázó esetén!*)

**Indoklás:**

Munkavégzésre irányuló jogviszonyban állok az alábbi szervezettel(*a szervezet neve, székhelye beírandó*)*:*

1. **Nem kizárt közjogi tisztségviselő vagyok** (*Kizárólag természetes személy pályázó esetén!*)

**Indoklás:**

Az alábbiakban felsorolt tisztségek valamelyikével rendelkezem (*a kívánt rész aláhúzandó*): köztársasági elnök, Országgyűlés által választott vagy a köztársasági elnök által kinevezett tisztségviselő, országgyűlési és az európai parlamenti képviselő, polgármester, alpolgármester, főpolgármester, főpolgármester helyettes, helyi önkormányzati képviselő, helyi önkormányzat képviselő-testülete bizottságának tagja, központi államigazgatási szerv – a 2007. évi CLXXXI. törvény 2. § (1) bekezdés d) pont alá nem tartozó – vezetője és helyettesei.

1. **Az a)-b) pont alá tartozó személy közeli hozzátartozója vagyok** (*Kizárólag természetes* *személy pályázó esetén!*)

**Indoklás:**

* Közeli hozzátartozóm pályázati eljárásban döntés előkészítőként közreműködő, vagy döntéshozó szervnél munkavégzésre irányuló jogviszonyban áll, de a törvény értelmében nem minősül döntés-előkészítőnek vagy döntéshozónak.
* Közeli hozzátartozóm nem kizárt közjogi tisztségviselő.

(*A kívánt rész aláhúzandó!*)

A közeli hozzátartozói kapcsolat megjelölése (*a kívánt rész aláhúzandó*):

házastárs, a bejegyzett élettárs, az egyeneságbeli rokon, az örökbefogadott, a mostoha- és neveltgyermek, az örökbefogadó-, és mostoha- és a nevelőszülő, valamint a testvér.

1. **A pályázóként megjelölt szervezet olyan gazdasági társaság, amely az a)-c) pontban megjelölt személy tulajdonában áll** (*Kizárólag gazdasági társaság pályázó esetén!*)

**Indoklás:**

Az érintett tulajdonos, Szervezet megnevezése, amellyel munkavégzésre irányuló jogviszonyban álla (*a szervezet neve, székhelye beírandó*):

Közjogi tisztségének megjelölése (*a tisztség beírandó*):

A közeli hozzátartozói kapcsolat megjelölése (*a kívánt rész aláhúzandó*):

házastárs, a bejegyzett élettárs, az egyeneságbeli rokon, az örökbefogadott, a mostoha- és neveltgyermek, az örökbefogadó-, a mostoha és a nevelőszülő, valamint a testvér.

1. **A pályázóként megjelölt gazdasági társaság, alapítvány, egyesület, egyház, vagy szakszervezet tekintetében az érintettség fennáll, mert**
* **vezető tisztségviselője**
* **az alapítvány kezelő szervének, szervezetének tagja, tisztségviselője,**
* **vagy egyesület ügyintéző, vagy képviseleti szervének tagja**

**a pályázati eljárásban döntés előkészítőként közreműködő szervnél, vagy döntést hozó szervnél munkavégzésre irányuló jogviszonyban álló személy, nem kizárt közjogi tisztségviselő, vagy e személyek közeli hozzátartozója**

**Indoklás:**

Az érintettséget megalapozó személy társaságban betöltött pozíciója (*a pozíció beírandó*):

A szervezet megnevezése, amellyel munkavégzésre irányuló jogviszonyban áll (*a szervezet neve, székhelye beírandó*):

Közjogi tisztség megjelölése (*a kívánt rész aláhúzandó*):

köztársasági elnök, Országgyűlés által választott vagy a köztársasági elnök által kinevezett tisztségviselő, országgyűlési és az európai parlamenti képviselő, polgármester, alpolgármester, főpolgármester, főpolgármester helyettes, helyi önkormányzati képviselő, helyi önkormányzat képviselő-testülete bizottságának tagja, központi államigazgatási szerv – a 2007. évi CLXXXI. törvény 2. § (1) bekezdés d) pont alá nem tartozó – vezetője és helyettesei.

A közeli hozzátartozói kapcsolat megjelölése (*a kívánt rész aláhúzandó*):

házastárs, a bejegyzett élettárs, az egyeneságbeli rokon, az örökbefogadott, a mostoha- és neveltgyermek, az örökbefogadó-, és mostoha- és a nevelőszülő, valamint a testvér.

Kijelentem, hogy a fenti nyilatkozat kitöltésével eleget tettem a közpénzekből nyújtott támogatások átláthatóságáról szóló 2007. évi CLXXXI. törvény rendelkezéseinek az érintettségemet illetően. A nyilatkozatban szereplő adatok a valóságnak megfelelnek.

Kelt:

 Aláírás/Cégszerű aláírás